ZUZANA LALALA 2021

ZUZANA LALALA

ROZLIČNÝ TOVAR

Ukážka z elektronickej knihy

Copyright Zuzana Lalala, 2021

ISBN 978 80-973839-0-9

Vytvorenie elektronickej verzie Dibuk, s. r. o., 2020

Vytvorené prostredníctvom Publico.sk

Keby som bola obchod, mohla by som mať názov Rozličný tovar. Obchod, kde majú všetko, ale nič vo vysokej kvalite...

ÚVOD

Keď som pred časom začala písať blog, nevedela som presne, akým témam sa budem venovať. Mala som len hlavu plnú myšlienok, ktoré som potrebovala a chcela povedať. Pamätám sa na pocit, keď som išla zverejniť svoj prvý text. Bol o mojej svadbe a ja som mala malú dušičku a strach, ako bude prijatý. Internetový svet je neľútostné miesto a ja som sa bála negatívnych reakcií a posmechu. Našťastie som zaznamenala iba pozitívnu odozvu. Každý lajk, každý pozitívny komentár mi dával silu pokračovať a tak som písala a písala a písala. Za necelý rok som vyprodukovala 65 článkov o všetkom možnom. O tom, čo mi napadlo. Inšpiráciou mi boli príhody minulé aj aktuálne, spontánne nápady, ktoré mi bleskli v hlave, keď som napríklad nemohla v noci spať. Už som to mnohokrát povedala, že keby som nebola človek ale obchod, mala by som názov Rozličný tovar. Dostali by ste v ňom všetko a nič. Bolo by tam veľa vecí na jednom mieste, dôležitých, ale aj úplných hlúpostí. A presne také sú aj moje blogy, o všetkom a o ničom a potom naopak.

Keď otvoríte túto knižku, skúste si predstaviť, že vstupujete do obchodu s označením Rozličný tovar. Dobre sa poobzerajte, snažila som to tu ako-tak zoradiť, aby ste sa lepšie orientovali, kde čo je. Nájdete úvahy o rodine, vzťahoch, domove, kráse, o cestách a cestovaní, ale aj veci, ktoré sa nedali zaradiť nikam. Do žiadnej police či zásuvky nepasovali. Upozornenie : Dátumy pri jednotlivých textoch označujú obdobie ich vzniku.

Tak vitajte, obzerajte a čítajte !

RODINA

Sto mužov môže postaviť tábor, ale len žena dokáže vytvoriť domov.

Konfucius , čínsky učiteľ, editor, politik a filozof

Ako som krotila záhradu

Nevedela som nič o tom, ako sa treba o záhradu starať a naivne som si myslela, že to zvládnem. Že skrotím tú večne rastúcu burinu. Myslela som si, že keď to spravím, bude to raz a navždy a vôbec mi nedošlo, že záhrada je celoživotné dielo. Ďalšia vec, s ktorou som vôbec nerátala, boli rôzne návštevy hmyzu a divých zvierat. Mala som psa, ale napríklad stretnúť sa v noci so živým ježom, to som nepoznala. Takže keď môj pes takmer pravidelne prilietal s penou na papuli a celý vo vytržení, vedela som, že jež je tu. Keď sa to stalo prvýkrát, nebolo mi jasné, o čo ide a s baterkou a výrazom zľaknutej čivavy som sa zakrádala nočnou záhradou. Až tam do rohu, kde niečo fučalo, dupalo a smrdelo. Fakt neviem, kto bol vydesený viac. Či ten neborák ježko, ktorý si asi myslel, že ráta posledné chvíle života, alebo ja. V každom prípade, mňa bolo počuť asi až na stanici, ktorá je o tri ulice ďalej. Ježa nie.

Potom som sa zoznámila so svojím manželom a z neho sa celkom nečakane vykľul záhradkár. Aj on chodil v detstve oberať ríbezle a egreše a vedel, ako záhradu skrotiť tak, aby ona neskrotila nás. Vtáčikom postavil búdku, inštaloval im bazénik a usmernil aj hmyz, ktorému vyrobil domček zvaný hmyzhotel.

Koniec ukážky

Table of Contents

Titulná strana

Tiráž

ÚVOD

RODINA